钦定古今图书集成/理学汇编/学行典/第055卷 > 朱子全书 > 《答或人》
## 钦定古今图书集成/理学汇编/学行典/第055卷 > 朱子全书 > 《答或人》

《遗书》论孝弟为仁之本，及“仁性也，孝弟用也”处，及“博
爱之谓仁”，又答“心如谷种”之说。但看此三段，更以前
圣贤之言参之，则自见无所疑。恻隐不能贯三者，向
见何兄亦深以为疑，竟不能决，此不难晓。更熟看《孟
子》“不忍人之心”一章，及《外书》中明道说谢子玩物丧
志之说，则亦自分明矣。